Platforma za reproduktivnu pravdu
<s>Platforma za reproduktivnu pravdu zastupa feminističke vrijednosti pravednosti, nenasilja, solidarnosti i slobode kroz organiziranu političku borbu za zaštitu i unapređenje reproduktivnih i seksualnih prava i zdravlja.</s><s>Okuplja organizacije koje se bave pravima žena, ljudskim pravima, zagovaranjem sekularnosti, LGBTIQ* pravima te pojedince/ke iz akademske, aktivističke i umjetničke sfere, liječnice_ke, i dr. Broji trideset aktivnih članica iz preko deset organizacija i preko pedeset podržavajućih članica iz više od petnaest organizacija.</s>

<s>Platforma je osnovana u ožujku 2017. godine kao reakcija na odluku Ustavnog suda RH za ocjenom ustavnosti Zakona o zdravstvenim mjerama za ostvarivanje prava na slobodno odlučivanje o rađanju djece i naloga Hrvatskom saboru da u roku od dvije godine donese novi zakon.</s><s>Cilj Platforme je okupiti široku koaliciju saveznica/ka u borbi za očuvanje stečenih reproduktivnih prava, ali i podizanje razine reproduktivnih i socijalnih prava.</s>

<s>Akcije 
Platforma je od svog osnutka organizirala niz akcija kojima ukazuje na stanje reproduktivnih prava u Hrvatskoj i kojima zahtijeva legalan, dostupan pobačaj bez naplate za pacijentice.</s>

<s>Akcije su za cilj imale pozivanje na otpor ograničavanju reproduktivnih i drugih prava žena, upozoravanje na posljedice odbijanja izvršavanja pobačaja iz vjerskih razloga, problematiziranje stigmatizacije pobačaja i žena koje se na pobačaj odlučuju, osvještavanja socio-ekonomskog konteksta reproduktivnih prava, zagovaranje medikamentoznog pobačaja, zagovaranje sveobuhvatne seksualne edukacije, itd.</s>

<s>Platforma je 2019. u suradnji sa Ženskom sobom, Inicijativom #Spasi me i Zakladom Solidarna pokrenula kampanju #PravdaZaDjevojčice</s>

<s>Izvori</s>

<s>Ljudska prava u Hrvatskoj
Feminizam
Aktivizam
LGBT organizacije u Hrvatskoj</s>

